Mestská   časť   Bratislava  -  Nové  Mesto
__________________________________________________

Materiál na rokovanie
Miestneho zastupiteľstva
dňa: 26.6.2012

N á v r h
úpravy rozpočtu mestskej časti Bratislava - Nové Mesto
na rok 2012
––––––––––––––––––––––––––––––––––––––––––––––––––––––––––––––––-

Predkladá :                                        				Materiál obsahuje :                                    
Ing. Ľudovít Kollárik                              				1. Návrh uznesenia                                 
prednosta MÚ                                       				2. Dôvodovú správu                                        
			     				        		3. Text materiálu
			                                 				     tabuľky

Spracovateľ:                                                               	            Stanovisko právnej
RNDr. Jana Ondrová				                        skupiny:
poverená vedením hosp. a finančného odd.			            - materiál nevyžaduje									              právne posúdenie

Na rokovanie prizvať :
RNDr. Ondrovú Janu

Jún 2012

N á v r h   u z n e s e n i a

Miestne zastupiteľstvo 

schvaľuje

úpravu rozpočtu mestskej časti Bratislava - Nové Mesto na rok 2012

a/ bez pripomienok

b/ s pripomienkami

Dôvodová správa

Hospodárenie mestskej časti Bratislava - Nové Mesto sa riadi rozpočtom, ktorý bol schválený dňa 12. 01. 2012 uznesením MZ MČ B-NM č. 3 MMZ/03. V priebehu roku 2012 mestská časť hospodári v súlade so schváleným rozpočtom. V schválenom rozpočte na rok 2012 v kapitálových výdavkoch sa uvažuje s mnohými akciami, na ktoré  mali byť finančné prostriedky čerpané aj z cudzích zdrojov. V skutočnosti však predpokladané čerpanie z cudzích zdrojov na investičné akcie schválené v rozpočte nie je počas prvých piatich mesiacov roka 2012 vôbec plnené, podané projekty (ISRMO, Envirofond – modernizácia strojového parku EKO) k dnešnému dňu nie sú schválené príslušnými orgánmi. Vzhľadom na to, že mestská časť však niektoré akcie musí nevyhnutne realizovať, predkladá sa návrh na úpravu kapitálového rozpočtu na rok 2012, s tým že rozpočet kapitálových príjmov zostáva zachovaný. Navrhovaná zmena kapitálových výdavkov nebude mať žiadny dopad na rozpočet MČ B-NM na rok 2012. Navrhuje sa len presun rozpočtových prostriedkov v rámci programu 1, 4 a 6, mení sa teda účel použitia kapitálových výdavkov. 

Presuny boli vo výdavkovej časti kapitálového rozpočtu vo výške 579 150 €.

Rozpočet bežných príjmov a výdavkov zostáva zachovaný. V prípade, že bude potrebná úprava aj v bežnom  rozpočte, pristúpi sa k nej podľa potreby v III. alebo v IV. štvrťroku 2012. 

                                                            1

	Zmena rozpočtu - n á v r h 				
										
	Výdavková časť - kapitálové výdavky				
								V (EUR)		
	Pro-	Pod-	Fukčná	Po-	U k a z o v a t e ľ	Schválený	Zmena	Upravený		
	gram	pro-	klasifi-	lož-	 	rozpočet	(+), (-)	rozpočet		
	 	gram	kácia	ka	 	2012	 	2012		
	4	3	0620	716	PD-Výstavba Jedenástej ulici	11 620	-11 620	0		
	4	3	0620	716	PD-Rekonštr. a moder. Vstup do budovy MÚ	15 000	-15 000	0		
	4	3	0451	717001	Výstavba Jedenástej ulici	76 180	-76 180	0		
	4	3	0433	717002	Rek.a moder. vstupu do budovy MÚ	280 000	-280 000	0		
	6	3	0433	717002	Rekonštr.strechy Bojnická č. 19	24 000	-24 000	0		
	4	3	0443	717002	Revit.jazera Kuchajda-úprava brehov	10 000	-10 000	0		
	4	3	0620	717002	Rekonštr..celozaskl.stien, elektroinšt.-Hálkova	70 000	-25 000	45 000		
	4	3	0451	717002	Rekonštr. - Bardošova - spevnenie	122 350	-122 350	0		
	6	3	0620	717002	Rekonštr. strechy DJ Robotnícka	15 000	-15 000	0		
					Spolu	624 150	-579 150	45 000		

								V (EUR)		
	Pro-	Pod-	Fukčná	Po-	U k a z o v a t e ľ	Schválený	Zmena	Upravený		
	gram	pro-	klasifi-	lož-		rozpočet	(+), (-)	rozpočet		
	 	gram	kácia	ka	 	2012	 	2012		
	4	3	0912	716	PD-MŠ - rekonštrukcia Jeséniova ul.	0	+ 4 000	4 000		
	4	3	0912	716	PD-MŠ - rekonštrukcia Šuňavcova ul.	0	+ 4 000	4 000		
	4	3	0912	716	PD-MŠ - rekonštrukcia Letná ul.	0	+ 2 000	2 000		
	4	3	0912	716	PD-MŠ - rekonštrukcia Pionierska ul.	0	+ 8 000	8 000		
	4	3	0912	716	PD-MŠ - rekonštrukcia Na Revíne	0	+ 7 000	7 000		
	4	3	0912	716	PD-MŠ - rekonštrukcia Za Kasárňou	0	+ 25 000	25 000		
	4	3	0912	716	PD- Zóna regulovaného .parkovania Račianska -Vajnorská	0	+12 000	12 000		
	4	3	0912	716	PD- Zóna regulovaného .parkovania Kramáre	0	+12 000	12 000		
	4	3	0912	716	PD- Prístavba MŠ Odborárska ul.	0	+6 000	6 000		
	4	3	0443	716	PD- Rekonštrukcia klubov dôchodcov	0	+ 5 000	5 000		
 	4	3	0443	716	PD- Kancelária prvého kontaktu	0	+ 3 000	3 000		
	4	3	0443	716	PD- Štúdia –  Nový EKO – podnik	0	+ 10 000	10 000		
	4	3	0443	717002	Rekonštrukcia klubov dôchodcov	30 000	+ 9 150	39 150		
	1	2	0510	713004	Nákup prevádzkových strojov, pristroj. zariadení EKO	0	+ 10 000	10 000		
	1	10	0510	714004	Nákup dopravných prostriedkov – EKO	0	+116 000	116 000		
	4	3	0443	717001	Realizácia oplotenia .pre výbeh psov na verejných plochách	15 000	+ 25 000	40 000		
	4	3	0443	717001	Revitalizácia detských ihrísk -Teplická, Teplická - Smikova	0	+ 16 000	16 000		
	4	3	0443	717002	Rekonštrukcia kancelárie prvého kontaktu, turniket	0	+ 35 000	35 000		
	4	3	0912	717002	Rekonštrukcia  škôl a predškolských .zariadení + demolácia objektu v areáli ZŠ Za Kasárňou	250 000	+270 000	520 000		
					Spolu	295 000	+579 150	874 150		
										
                                                                      2      

                            

                K o m  e  n  t  á  r

Navrhovaná zmena nebude mať žiadny dopad na rozpočet MČ-BNM  za rok 2012. Navrhuje sa len presun rozpočtových prostriedkov  v rámci programov 1   4 a 6 .
Uznesením č. 10/33 na Miestnom zastupiteľstve zo dňa 17.4.2012 bolo schválené obstaranie  strojového parku pre EKO – podnik vo výške 126 000 €.  MČ-BNM nepristúpila k navýšeniu čerpania kapitálových výdavkov na určený účel. Preto sa tieto výdavky zapracovali do návrhu  úpravy rozpočtu  v rámci presunov kapitálového rozpočtu. 

Vzdelávanie

Projektová  dokumentácia objektu MŠ na Jeséniovej ul.  (návrh  4 tis. €)

Projektová  dokumentácia objektu MŠ na Šuňavcovej ul.  (návrh  4 tis. €)

Projektová  dokumentácia objektu MŠ na Letnej ul.  (návrh  2 tis. €)

Projektová  dokumentácia objektu MŠ na Pionierskej ul.  (návrh  8 tis. €)

Projektová dokumentácia  úpravy objektu MŠ na Revíne  (návrh  7 tis. €)

Projektová dokumentácia  prístavby  MŠ Odborárska ul. ( návrh 6tis. €)

Projektová dokumentácia na výstavbu materskej školy v areáli objektu ZŠ Za kasárňou (návrh  25tis. €)

Rekonštrukcia  škôl a predškolských zariadení – pôvodne plánovaná čiastka v rozpočte 250 tis. zahŕňa realizáciu rekonštrukcie MŠ Jeséniova vo výške 90 tis. € (plánuje sa s prístavbou  z dôvodu  rozšírenia  jej  kapacity a  vytvorenia novej telocvične),  rekonštrukcie 
Šuňavcova vo výške 90 tis. € ( výmena okien a úpravy okenných otvorov), MŠ Letná vo výške  70 tis. € (prebudovanie vykurovania z centrálneho zdroja na lokálny).
Čiastka plánovaná v rozpočte  sa  zvyšuje  o  270 tis. € z dôvodu realizácie akcií, ktoré neboli v schválenom rozpočte plánované: MŠ Na Revíne  vo výške 90 tis., € (výmena okien a úpravy okenných otvorov), MŠ na Pionierskej ul. 90 tis. €. (rekonštrukcia prvého nadzemného podlažia na ďalšie triedy a prislúchajúce priľahlé priestory), prístavba MŠ na Odborárskej 70 tis. € (z nedostatočných kapacitných  dôvodov sa dobudujú triedy a jedáleň), MŠ Za Kasárňou 20 tis. € (demolácia objektu).

Realizácia úpravy objektu MŠ na Pionierskej ul.  (návrh 90 tis. €)
Znovu sprevádzkovanie momentálne nevyužívaného objektu materskej školy tak, aby tu mohla fungovať škôlka s kapacitou cca 100 detí.
Realizácia bude pozostávať z výmeny (rekonštrukcie) strešných plášťov plochých striech (terás), výmeny strešnej krytiny na streche centrálnej časti objektu a interiérových dispozičných úprav, rekonštrukcia prvého  nadzemného podlažia  na ďalšie triedy a prislúchajúce priľahlé priestory.
                                                                     3
 Realizácia rekonštrukcie  MŠ  na Revíne  z dôvodu nevyhovujúceho technického stavu (návrh 90 tis. €).  Bude sa realizovať úprava okenných otvorov a výmena okien.

Realizácia dostavby MŠ Odborárska ul. ( návrh 70 tis. €)
Z nedostatočných kapacitných  priestorov bude  rekonštrukcia riešená  prístavbou z titulu rozširovania priestorov materskej školy (herne, jedáleň s kuchyňou).
                                                                   
Demolácia objektu v areáli ZŠ Za kasárňou ( návrh 20tis. €)
Vzhľadom na nedostatočné kapacity v MŠ sa pristúpilo k riešeniu vybudovať novú materskú školu v areáli základnej školy. V tomto roku sa bude realizovať demolácia stávajúceho objektu, ktorý sa do tohto času prenajímal.

Ekonomická činnosť

 Projektová dokumentácia  zóny regulovaného parkovania Račianska – Vajnorská ul. (návrh 12tis. €)
Vypracovanie projektu zóny regulovaného parkovania lokality Račianska – Vajnorská ul. vrátane návrhu dopravného značenia a finančnej bilancie spoplatneného parkovania. Zóna je ohraničená: Smrečianskou ul., Legionárskou ul., Krížnou ul., Trnavskou cestou, Rožňavskou ul. a železnicou zahrňujúcou lokality od križovania s Rožňavskou ul., železničnú stanicu Nové Mesto, Mladú Gardu, Teplickú, Sliačsku, Kyjevskú a Pioniersku ul..

Projektová dokumentácia  zóny regulovaného parkovania Kramáre (návrh 12tis. €)
Vypracovanie projektu zóny regulovaného parkovania lokality Kramáre vrátane návrhu dopravného značenia a finančnej bilancie spoplatneného parkovania. Zóna je ohraničená: železnicou (Pražská a Brnianska ul.), Černicovou ul., Bárdošovou ul., Vlárskou ul., Magurskou ul., Kĺzavou ul., Klenovou ul., ul. Pod Krásnou hôrkou, Hrdličkovou ul. a Ďumbierskou ul..
                                                                                                                                   
Projektová dokumentácia - rekonštrukcia klubov dôchodcov   ( návrh 5 tis. €)

Realizácia – rekonštrukcia klubov dôchodcov (návrh 39 150 €)
Navýšenie oproti schválenému rozpočtu  o 9 150 € je z dôvodu zlého technického stavu klubu dôchodcov na Sibírskej ul., ktorý si vyžaduje rekonštrukciu elektroinštalácie ako aj rekonštrukciu priestorov  z dôvodu dodržiavania hygienických podmienok.

Projektová dokumentácia – kancelária prvého kontaktu   (návrh 3 tis. €)

Realizácia – kancelária prvého kontaktu, turniket (návrh 35 tis. €)
Zriadenie kancelárie prvého kontaktu pre styk s verejnosťou vrátane  turniketu.

Projektová dokumentácia –  štúdia k pripravovanej revitalizácii   nového EKO podniku
( návrh 10 tis. )

Realizácia oplotenia pre výbeh psov na verejných plochách  (návrh 40 tis.) Pri návrhu rozpočtu na rok 2012 sa uvažovalo s realizáciou výbehu pre psov len na Teplickej ul. V rámci harmonogramu investičných akcií však boli následne určené ďalšie lokality, kde by mal byť realizovaný výbeh psov oplotením: Ľudové námestie a Sibírska ulica.

                                                              4
Revitalizácia  detských ihrísk na Teplickej, Teplickej- Smikovej (návrh 16 tis. €). 
Realizácia rozšírenia plochy detských ihrísk, pridajú sa nové hracie prvky na ihriská a nové oplotenie.

Ochrana životného prostredia

EKO - podnik
 
Obstaranie prevádzkových strojov, prístrojov a zariadení a dopravného prostriedku vo výške 126 tis. € pre EKO-podnik, ktorých nákup bol schválený Miestnym zastupiteľstvom – uznesením č. 10/33 zo dňa 17.4.2012.                                                              

Bilancia príjmov a výdavkov			
			(v EUR)		
Ukazovateľ	Schválený 	Upravený 		
 	 	rozpočet	rozpočet		
 	 	2012	2012		
Bežné príjmy	 	14 702 200	14 922 362		
Bežné výdavky	 	14 702 200	14 970 773		
Výsledok hospodárenia	 	 	 		
Prebytok(+), schodok(-)	 	0	-48 411		
 	 	 	 		
Kapitálové príjmy	 	2 395 509	2 395 509		
Kapitálové výdavky	 	3 820 280	3 820 280		
Výsledok hospodárenia	 	 	 		
Prebytok(+),schodok(-)	 	-1 424 771	-1 424 771		
 	 	 	 		
Príjmové finančné operácie	 	1 424 771	1 473 182		
Výdavkové finančné operácie	 	0	                            0		
Výsledok hospodárenia	 	 	 		
Prebytok(+), schodok(-)	 	+ 1 424 771	+ 1473 182		
 	 	 	 		
Príjmy spolu	 	18 522 480	18 791 053		
Výdavky spolu	 	18 522 480	18 791 053		
Výsledok hospodárenia	 	 	 		
Prebytok(+), schodok(-)	 	0	0		
					
Poznámka:				
Zostatok prostriedkov z predchádzajúceho roku poskytnuté zo ŠR vo výške 48 411,00 €.	
v súlade s § 8 ods.5 zákona 523/2004 Z.z. o rozpočtových pravidlách verejnej správy 
a o zmene a doplnení zákonov.
Zvýšenie bežného rozpočtu je o rozpočtové opatrenia na prenesený výkon štátnej správy.	
			
                                                                      5